Бреттон Вудс

Бреттон Вудс (англи. Bretton Woods) —АНУ-ын зүүн умард хэсэгт орших Нью-Хэмпшир мужийн уулны цанаар гулгадаг амралтын жижиг хот. 

Энэ хот 1944 оны 7-р сард Бреттон Вудсын бага хурал гэгддэг Нэгдсэн Үндэстний Байгууллагын Мөнгө-санхүүгийн Бага хурал болсон газар гэдгээрээ алдартай юм. Чухам энэ хурлаар Бреттон Вудсын мөнгөний тогтолцооны үндэс тавигдаж, Олон улсын валютын сан, Дэлхийн банкийг байгуулах шийдвэр гарсан түүхтэй.
thumb
Бреттон Вудс хот «Цагаан уул үндэсний ой» (англи. White Mountain National Forest) үндэсний дархан цаазат газрын дунд бүс нутгийн хамгийн өндөр (1917 метр) Вашингтон уулын (англи. Mount Washington) бэлд оршдог байна. Уулын орой руу гардаг шүдтэй төмөр 1866-1869 онд барьж байгуулжээ. 

Хотын хамгийн том барилга бол 1902 онд баригдсан «Маунт Вашингтон зочид буудал» (англи. Mount Washington Hotel) юм. Энэ зочид буудлын дэргэд гольфын талбай байдаг байна. 

Энэ хот өвлийн спортын төрлүүдээр хичээллэхэд тохиромжтой. Өндөрт өргөн гаргах төхөөрөмжтэй цанын замуудтай бөгөөд тэгш талын замууд мөн байдаг байна.